**Sut i ddefnyddio'r pecyn hwn**

Diolch am fod yn rhan o'n hymgyrch dros ynni cymunedol. Mae gan y pecyn hwn nifer o adnoddau i'ch helpu i drefnu ac adeiladu ymgyrch leol dros ynni cymunedol cyn etholiadau'r Senedd sydd ar ddod.

Fel sefydliadau ynni cymunedol, neu aelodau RhanNi, mae gennych fynediad at rwydwaith o unigolion yn eich cymuned a thu hwnt sydd â diddordeb ac wedi buddsoddi mewn ynni cymunedol. Defnyddiwch y pecyn hwn i ymgysylltu â nhw ac adeiladu sylfaen o gefnogaeth i ynni cymunedol.

Bwriedir i'r pecyn gael ei ddefnyddio fel y mynnwch, gallwch ddewis a dethol yr adnoddau a fyddai'n gweithio orau i chi a'ch cymuned.

Mae'r pecyn yn cynnwys:

• Posteri

• Taflen i'w hargraffu a'i rhannu

• Llythyr templed ar gyfer ymgeiswyr lleol a chanllawiau ar sut i'w ddefnyddio

• Syniadau i greu diddordeb o amgylch eich ymgyrch

• Dolenni i restrau ymgeiswyr lleol

• Dolen i'r ffilm “The Wind Above our Heads, The Coal Beneath our Feet” a chanllawiau ar sut i'w dangos.

• Copi o faniffesto Ynni Cymunedol Cymru, a thaflen yn crynhoi ei phrif bwyntiau.

Mae gan Gyfeillion y Ddaear adnodd gwych sy'n dangos sut i gynnal hustyngau: [Canllaw i gynllunio hystings | Gweithredu lleol](https://groups.friendsoftheearth.uk/elections/guide-planning-hustings). Bydd Climate Cymru hefyd yn cynnig hyfforddiant ar hyn yn fuan. Os oes gennych ddiddordeb yn hyn, cysylltwch â [post@ynnicymundeol.cymru](mailto:post@ynnicymundeol.cymru)

**Dyma brif negeseuon yr ymgyrch:**

Dyma beth mae ein mudiad ei eisiau gan y system ynni:

• Ynni Rhad i Gymunedau

• Ymreolaeth Gymunedol

• Adeiladu Cyfoeth yn ein Cymunedau

Er mwyn gwneud hynny, rhaid i Lywodraeth nesaf Cymru:

• Greu Cronfa Cyfoeth Cymunedol

• Darparu Cyd-berchnogaeth gweth chweil

• Sicrhau Buddion Cymunedol Teg

**Dyma rai syniadau i chi ddefnyddio'r pecyn hwn:**

• Trefnu cyfarfod cychwynnol yn eich cymuned leol i annog pobl i gymryd rhan ac i rannu syniadau a blaenoriaethau ar gyfer gweithredu (a fydd yn amrywio o ardal i ardal).

• Cynnal dangosiad ffilm

• Gwahodd ymgeiswyr lleol i ymweld â'ch prosiect lleol

• Cael llun grŵp gyda'r posteri yn eich prosiect ynni cymunedol lleol

• Gwahodd ymgeiswyr lleol i gyfarfod

• Cynnal digwyddiadau cymdeithasol fel digwyddiad gwin a chaws neu dwmpath i annog cyfranogiad

• Dechrau deisebau yn galw am ynni cymunedol lleol

• Cynnal stondin mewn tref leol neu fel rhan o ddigwyddiad lleol

• Rhannu lluniau gyda phosteri ar lwyfannau cyfryngau cymdeithasol

• Trefnu protest neu rali dros ynni cymunedol a gwahodd ymgeiswyr i siarad.

• Gwahodd côr lleol i ganu a siarad â'r gynulleidfa am ynni cymunedol

• Argraffu taflenni a'u gwasgaru o amgylch eich cymuned.

• Anfon llythyr at eich ymgeiswyr lleol yn gofyn iddynt addo eu cefnogaeth i ynni cymunedol.

• Mynd â'r taflenni i ddigwyddiad cymunedol i'w rhannu

• Rhoi poster yn eich ffenestr

• Casglu enwau i greu llythyr ar y cyd at ymgeiswyr

• Gwahodd ymgeiswyr i ymateb i faniffesto ynni cymunedol – trwy fideo, yn ysgrifenedig, neu mewn araith

• Creu fideos yn eich prosiect yn sôn am ynni cymunedol – gan ddefnyddio ein negeseuon.

Gwnewch yn siŵr eich bod yn cymryd nodiadau drwy gydol y broses/cadw log o'r broses gyfan.

Rhowch adborth i ni ar yr hyn rydych chi wedi llwyddo i'w wneud!